## Tanulók tevékenységének nyomon követése e-learning keretrendszerben

(Log-analyses in e-learning frameworks)

Balogh Anikó, Pitlik László, Szani Ferenc, Apertus Nonprofit Kft.

Oktatás-Informatika-Pedagógia Konferencia 2018.02.09. Debrecen

<http://oktinfkonf2018.pedagogia-online.hu/>

Az előadásunkban kísérletet teszünk arra, hogy valós, de anonimizált adatvagyon alapján egy konkrét oktatási rendszerparamétert érintő döntési helyzet kapcsán bemutassuk a döntéstámogató rendszerek elméleti aspektusaiba illeszkedve, miként lehet egy szubjektív/intuitív emberi döntés előtt, ennek előkészítéseként és/vagy utólag a döntéshozatal folyamatát kibernetikus rendszerként támogatni/legitimálni. Az előadás fő célja, hogy egy anonim adatvagyon elemzésével párhuzamosan rámutassuk arra milyen döntési pontok mentén is értelmezhetők a tanulás, a tanítás, a tanuló, az oktató, a tananyag, ill. bármely más oktatási erőforrás? Ezeknek a kiaknázásához milyen humán erőforrást kell biztosítani? Az e-learning- alapú oktatás keretében a tanulási/tanítási folyamatról ennek reprodukálhatóságát szem előtt tartó naplózással tranzakciós szintű adatok állíthatók elő. De még blended learning keretrendszerben is követhető a tanár-diák interakciók virtuális térben zajló vetülete. A reprodukálható tanár/diák-rendszerhasználat alapozza meg azt az adatteret, mely nem kell, hogy előre definiált elemzési célok mentén csak az ehhez szervesen illeszkedő részleteket gyűjtése, hiszen a reprodukálható tanulási/tanítási folyamatok adatsoraiban minden benne van. Még azon célok támogatására alkalmas adatok is, melyek az adatgyűjtés elrendelése kapcsán fel sem merültek tételesen. Az elemzési célok pedig egymást katalizálják: adott kérdésre adható legvalószínűbb válasz megismerése új kérdéseket generál általában véve. Az elemzés-sorozatok know-how értékű célkomponense a konzisztenciára való törekvés, vagyis a részeredmények egymással illeszkedő, ill. egymáshoz képest ellentmondásos voltának feltárása. Minél több részeredmény minél jobban erősíti egymást, annál nagyobb biztonsággal lehet egy döntés-előkészítés/döntés- legitimáció során sikerről beszélni. Célirányosan csak akkor lehet hatékonyan cselekedni, ha a kiindulási állapot és a célállapot távolságát, illetve bármely cselekvési alternatíva által okozott tervezett és majd tényleges - tervek és tények közötti - állapotváltozásokat mérni lehet. A képzési rendszerek megkívánják az egyenszilárdságot, a transzparenciát, a hatásosságot és a minél magasabb hatékonyságot. Ezen cél elérésének lépéseit mutatjuk be. S ezzel párhuzamosan az adatvagyon gazdálkodási rendszerek 9 gyakorlati tevékenységét nézzük meg melyek részben párhuzamosan is futnak, iteratív ciklusokban. Tevékenységek:

* Adatbázis feltárás
* Mező konszolidálás
* Elemzési célok meghatározása
* Kvalitatív mérési módszerek megalkotása
* Meta kereső megalkotása
* Adatgyűjtési módszerek meghatározása
* Vizualizáció
* Automatizáció
* Szcenárió jóslás (folyamatok előrejelzése)

Az előadáshoz szervesen kapcsolódó tanulmány, hivatkozásokkal, teljes terjedelmében itt olvasható: - <http://miau.gau.hu/miau/233/2500_3000.docx>

Kulcsszavak: adatvagyon-gazdálkodás, log-adatok, elemzésmódszertan, döntéstámogatás, hermeneutika, konzisztencia